7 қараша. ҚАЗАҚПАРАТ КҮНТІЗБЕСІ: АТАУЛЫ КҮНДЕР, ОҚИҒАЛАР, ЕСІМДЕР
DATE: 06:50, 07 Қараша 2014 | GMT +5
TITLE: 7 қараша. ҚАЗАҚПАРАТ КҮНТІЗБЕСІ: АТАУЛЫ КҮНДЕР, ОҚИҒАЛАР, ЕСІМДЕР
URL: https://kaz.inform.kz/news/7-karasha-kazakparat-kuntizbesi-atauly-kunder-okigalar-esimder_a2714164/
META: DATE: 06:50, 07 Қараша 2014 | GMT +5
TOTAL WORDS: 2506
AUTHOR(S):
TEXT: 7 қараша. ЖҰМА Ұлы Қазан социалистік төңкерісі күні. Кеңес Одағындағы 7 қарашада аталып өтілетін басты мерекелердің бірі болды. Кеңес Одағы күйрегеннен кейін көптеген одақтас республикаларда маңызын жойды. Дегенмен Қырғызстанда және Беларусь Респбуликасында әлі де мемлекеттік деңгейде атап өтіледі. Ғылым мен бейбітшіліктің халықаралық апталығы. БҰҰ БА Саяси комитетінің 1988 жылғы қарашаның 8-дегі 43-ші сессиясының бастамасы бойынша жыл сайын атап өтіледі. Африканың ақпарат күні. 1977 жылғы қарашаның 7-11-і аралығында Кампала қаласында өткен Африка бірлігі ұйымына мүше елдердің ақпарат министрлері конференциясының шешімі бойынша атап өтіледі. Ресейде әскери даңқ күні - Мәскеудің Қызыл алаңында Ұлы Октябрь Социалистік революциясының жиырма төртінші жылдығы құрметіне әскери шеру өткізілген күн. Қырғызстан ақпарат және баспасөз күні. 1924 жылдың 7 қарашасы - ұлттық газет «эркинтоо» бірінші санының жарық көрген күні Қырғыз Республикасы Үкіметінің 1993 жылғы 1 қарашадағы Қаулысымен кәсіби мейрам болып бекітілген. ЕСТЕ ҚАЛАР ОҚИҒАЛАР. 97 жыл бұрын Ресейде қазан төңкерісі болды. 85 жыл бұрын Алматыда «Қызыл әскер» - қазақ тіліндегі тұңғыш әскери газет аптасына бір рет шығып тұрды. Газет Кеңес өкіметінің қорғаныс қуатын арттыру, қазақ жастарын әскери өнерге баулу, офицерлердің әскери білімдерін кеңейту, еңбекшілердің Қызыл әскермен байланысын нығайту жолында жұмыс жүргізді. Қазақ дивизионын, атты әскер полкін жасақтау ісіне белсене атсалысты. Газеттің жұмысына І. Жансүгіров, А. Лекеров, Ә. Көшімов, т. белсенділер қатысып тұрды. Оның бүгінгі мұрагері - Қазақстан Республикасы Қорғаныс министрлігінің орталық баспасөз органы - «Қазақстан сарбазы» басылымы. 80 жыл бұрын Қазақ мемлекеттік академиялық опера және балет театрында «Қыз Жібек» - опералық шығармасының алғашқы қойылымы өтті. Байсейітова, Қ. Байсейітов, М. Екі жастың мөлдір махаббаты лиро-романтикалық сазбен өрбіп, армандарына жете алмаған аянышты тағдыры трагедиямен аяқталады. Операда ұлттық вокалдық және аспаптық шығармалар, халық композиторларының ән-күйлері молынан пайдаланылды. «Гәкку», «Айқара көк», «Аққұм», т. халық әндері кейіпкерлердің бейнелерін ашып, шығарманың ұлттық бояуын канықтыра түсті. «Қыз Жібек»» операсының қойылуы ұлттық мәдениет тарихындағы айтулы оқиға еді. Опера сахнада ұзақ жылдар қойылып келеді. Әнші артистердің кәсіби деңгейі өсіп, орындаушылық қабілетінің шыңдалуына ықпал етті. «Қыз Жібек» операсындағы әндер, билер көркемөнерпаздар үйірмелері мен жеке орындаушылар репертуарынан берік орын алды. 27 қаңтарда «Қыз Жібек» операсының мыңыншы қойылымы өнер мерекесіне айналды. 83 жыл бұрын бұрын Қарағанды облысында алғашқы радио хабары эфирге шықты. Қазір облыста ондаған радио торабы, 400 мың радио және 500 мыңнан астам теледидар нүктелері бар. Барлық аудандар мен қалаларда жергілікті радио хабары жұмыс істейді. 79 жыл бұрын Қазақ академиялық опера және балет театрының сахнасында Б. Майлиннің либреттосы бойынша Е. Брусиловскийдің «Жалбыр» операсы қойылды. Режиссері - Ж. Шанин, Қ. 69 жыл бұрын Алматыдағы Н. Сац атындағы Мемлекеттік орыс академиялық жасөспірімдер театрының негізі қаланды. Наталья Ильинична Сац - 1918 жылы әлемдегі алғашқы балалар театрын құрды. Содан кейін, бүкіләлем бойынша 60-тан астам театрларды құрды, соның ішінде Қазақтың балалар мен жасөспірімдер театры. Ол «халық жауының» әйелі болғандықтан айдалуға ұшырап Алматыға жер аударылды. Оны опера және балет театрының режиссері етіп тағайындады. Ұлы Отан соғысы кезінде Алматыда көптеген ұлы актер тұрды. Наталья Ильинична оларды балаларға арнап ұйымдастырылған кешке қатысуларын сұрады. Осыдан кейін ол балалар мен жасөспірімдер театрын құру туралы ұсынысымен хат жаза бастады. Бірақ жазылған хаттардың біріне Қазақстанның ОК КП екінші хатшысы Шаяхметов Жұмабай үн қатты. 1944 жылғы қыркүйектің 6-ында Алматы қаласында балалар мен жасөспірімдер театрын құру туралы Жарлық шықты. Бір жылдан аса уақыттан кейін 1945 жылғы қарашаның 7-інде балалар мен жасөспірімдер театрының алғашқы «Қызыл Телпек» атты спектакліне келді. Әр жылдары балалар мен жасөспірімдер театрының спектаклдерін Қазақ КСР-нің Еңбек сіңірген қайраткерлері Евгений Прасолов, Абрам Мадиевский және басқа да дарынды режиссерлер қойды. Актерлер - Қазақстан Республикасының еңбек сіңірген әртістері Валерия Крымская, Татьяна Тарская, Сергей Печорин, Григорий Ефимов, Дмитрий Скирта, Виктор Ашанин, Ольга Коржева, тағы да Тахир Восилов, Владимир Крылов, Ирина Арнаутова және басқалары. 58 жыл бұрын Арқалық геологтар және құрылысшылар кентінің негізі қаланды. 1960 жылы Арқалық Бүкілодақтық комсомолдық екпінді құрылыс болып жарияланды. 1965 жылы Арқалық қала мәртебесін алды, 1971 жылы жваңадан құрылған Торғай облысының орталығы болды. 51 жыл бұрын Мәскеу жоғары оқу орындарында білім алып жатқан қазақ жастарының «Жас тұлпар» мәдени-ағарту ұйымы құрылды. Ұйымдастырушылары Мұрат Әуезов, Алтай Қадыржанов, Болатхан Тайжанов болды. 14 жыл бұрын «Ислам және өркениет» газеті жарық көрді. 10 жыл бұрын 7-8 қарашада Өскеменде ауыл жастарының «Рауан-2004» республикалық слеті болып өтті. Форум қорытындысында ауылдағы жастар саясаты саласында жаңа заңдық негіз жасау үшін нақты ұсыныстар қарастырылған қарар қабылданды. 9 жыл бұрын Елбасы Нұрсұлтан Назарбаевтың «ҚР Парламентінің 10 жылдығы құрметіне арналған мерекелік медаль туралы» Жарлығымен Қазақстан Республикасы Парламентінің 10 жылдығы құрметіне арналған мерекелік медаль белгіленді. Мерейтойлық медаль қазақстандық парламентаризмнің дамуы мен орнығуына елеулі үлес қосқан Қазақстан Республикасының азаматтарын және шетел азаматтарын көтермелеу, сондай-ақ Қазақстан Республикасы Парламентінің 10 жылдығын атап өту мақсатымен белгіленген. 9 жыл бұрын Қостанайда «Здоровое поколение» атты жастар орталығы ашылды. Орталық жасөспірімдер мен жастар арасындағы салауатты өмір салтын белсенді түрде насихаттайды, және балаларды үйрететін әр түрлі шаралар өткізеді. «Здоровое поколение» орталығы «Сорос-Қазақстан» қорының қолдауымен құрылды. 9 жыл бұрын Мәскеудегі қоғамдық ұйымдар үйінде қазақстандық ғалым, Астанадағы Л. Гумилев атындағы Еуразия ұлттық университетінің профессоры Майдан Көмекұлы Құсайыновтың «Синявин қыраты мен батпағының құпиясы» кітабының таныстырылымы болды. Майдан Құсайынов - «Мемориалдық аймақ» іздестіру жасағының командирі. Оның басқаруындағы іздестірушілер 15 жыл бойы Ленинград облысының Киров ауданы аумағында Ұлы Отан соғысы жылдарында қаза болған жауынгерлердің, соның ішінде Ақмола облысынан аттанған боздақтардың жерленген орындарын және олардың есімдерін анықтауда қажырлы жұмыс жүргізіп келеді. Осы іздестіру жасағының 15 жылғы жұмысы туралы баяндайтын бұл кітап өткен жылы Астана қаласындағы «Сарыарқа» баспасынан шыққан болатын. Алғыссөзін белгілі жазушы Владимир Гундарев жазған. «Синявин қыраты мен батпағының құпиясы» автордың Ұлы Отан соғысында қаза болған боздақтар туралы кітабының алғашқысы. Ол осы тақырыпты одан әрі тереңдете зерттей бермек. 9 жыл бұрын Батыс Қазақстан облысының Қазталов-Жәнібек автожолының 51-ші шақырымында жаңа көпір ашылды. Аймақтық жол құрылысы бағдарламасы бойынша салынған көпірге 264 млн. теңге инвестиция жұмсалды. Мердігері «Асфа» ЖШС-і болды. Көпірдің іске қосылуы көлік қозғалысының тоқтап қалуын болдырмайды. 7 жыл бұрын Астанада мемлекеттік тілді жеделдете оқыту республикалық орталығының ұйымдастыруымен «Жаңа толқын» оқу-әдістемелік кешенінің тұсаукесері болып өтті. Жаңа толқын» оқу-әдістемелік кешенінің тұсаукесеріне тиісті министрліктер мен департаменттердің өкілдері, облыстық, қалалық тіл басқармалары мен мемлекеттік тілді оқыту орталықтарының басшылары, сондай-ақ республиканың жетекші ғалым-тілшілері мен әдіскерлері қатысты. Аталған оқу-әдістемелік кешен мемлекеттік тілді жеделдете оқытуға арналған білім технологиясы жүйесіндегі жаңартылған үлгі болып табылады. Сөздіктің электрондық нұсқасы негізгі оқулық, грамматикалық анықтама, оқулық сөздігінен және 3 CD-үнтаспасынан тұрады. Ол мемлекеттік тілді мемлекеттік және мемлекеттік емес мекемелердің қызметкерлерін оқытуға арналған. ЕСІМДЕР 85 жыл бұрын ғалым, филология ғылымының кандидаты САХАРИЕВ Баламер дүниеге келді. Шығыс Қазақстан облысының Қатонқарағай ауданында туған. Қазақ педагогикалық университетін бітірген. 1950-1962 жылдары - «Халық мұғалімі», «Жұлдыз» журналдарының бөлім меңгерушісі. 1962-1963 жылдары - Әдебиет және өнер институтының ғылыми қызметкері. 1963 жылдан - Әдебиет және өнер институтына қарасты М. Әуезовтің әдеби-мемориалдық мұражай үйінің аға ғылыми қызметкері. «Бұқа мен аю» әңгімелер туындысы, «Уақыт тынысы», «Күрескер тұлғасы» атты ғылыми-зерттеу еңбектері мен әдеби-сын мақалалар жинақтары жарық көрген. «Қазақ совет әдебиеті тарихының» кейбір тарауларын жазған, орта мектептерге арналған «Қазақ совет әдебиеті» оқулығы авторларының бірі болған. Базарбаевпен бірге қазақ әдебиетінің окулығын жазған. Куприннің, И. Буниннің, әзірбайжан жазушысы О. Туманянның, қырғыз жазушысы Ш. Айтматовтың кейбір шығармаларын, Н. Крупскаяның педагогикалық еңбектерін, куба жазушысы Д. Олеманның «Төңкеріс түлектері» повесін, Поповтың «Семья», А. Корнейчуктың «Днепр айдынында» пьесаларын казақ тіліне аударған. 89 жыл бұрын ақын, жазушы, драматург ЗУЛФИКАРОВ Масимжан дүниеге келді. Алматы облысы Еңбекшіқазақ ауданында туған. Абай атындағы Қазақ педагогикалық институтын бітірген. Алматыдағы Абдолла Розыбақиев атындағы ұйғыр мектебінінң директоры, Қазақстан Жазушылар одағынның кеңесшісі болып істеген. 1985 жылдан зейнет демалысына шыққан. Поэзия, проза, драматургия саласында еңбек етеді. «Таң сырлары», «Коммунар», «Ризвангүл», «Бұралаң жолдар» дастандарының, «Күз өрнектері» өлең жинақтарының, «Өмір ағымы», «Самғау», «Сүйеспеншілік», «Тағдыр», «Жүрек тынысы», «Найзағай жарқылы», «Өмір ағымы» әңгімелер мен повесттерінің, «Лутпулла», «Жанар тау», «Вулкан» романдарының, «Балалар ауыз әдебиеті» және «Ұлттық дәстүрлер» ғылыми жұмыстарының, «Садахат» бейнефильмінің авторы. Қазақстан Жоғарғы Кеңесінің Құрмет грамотасымен, «Еңбек ардагері» медалімен марапатталған. 79 жыл бұрын Қазақстан Республикасының бас онкологы, медицина ғылымдарының докторы, профессор, Қазақстан ҒА-ның корреспондент мүшесі, Халықаралық ақпараттандыру академиясының академигі, Қазақстан Республикасының еңбек сіңірген қайраткері ӘБДІРАХМАНОВ Жаңалық Ниязұлы дүниеге келді. Қызылорда облысының Қармақшы ауданында туған. Алматы мемлекеттік медицина институтын бітірген. 1959-1961 жылдары - Қызылорда облысы Қарамақшы ауданындағы аурухана меңгерушісі. 1961-1964 жылдары - Қазақстан Өлкелік патология институтының аспиранты, 1964-1975 жылдары - Қазақ онкология және радиология ғылыми-зерттеу институтының бөлім меңгерушісі, аға ғылыми қызметкері. 1975-1990 жылдары - Алматы мемлекеттік медицина институтының доценті, кафедра меңгерушісі. 1990-2004 жылдары - Қазақ онкология және радиология ғылыми-зерттеу институтының директоры қызметтерін атқарған. Оның негізгі зерттеу жұмыстары рак ауруларын сәулемен емдеу тәсілдеріне, радиацияның зақымдаушы әсерінен қорғайтын дәрілерді пайдалануға және организмнің радиацияға бейімделушілігін зерттеуге арналған. Ол өңеш рагімен ауыратын науқастарды радиациялық бөлшек сәулемен емдеу арқылы, олардың өмірін ұзартуға болатынын ғылыми тұрғыдан дәлелдеді. 76 жыл бұрын жазушы АХМЕТ Өтен дүниеге келді. Қызылорда облысының Қармақшы ауданында туған. Қазақ мемлекеттік университетін бітірген. 1967 жылдан бастап ұзақ уақыт баспасөз саласында еңбек еткен. Қарағанды облыстық «Орталық Қазақстан» газетінің Балқаш қаласы бойынша меншікті тілшісі, бөлім меңгерушісі, бас редактордың орынбасары, бірінші орынбасары, бас редакторы, облыстық телерадиокомпанияның төрағасы, республикалық «азиятранзит» тәуелсіз саяси газетінің бас редакторы болған. Жазушының «Алда күн бар», «Адам болғым келеді», «Алтын арқау» повестері, «Қоңыр үй», «Заңғар» романдары жарық көрген. Сонымен қатар «Қазақтелефильм» түсірген «Қарқаралы қыздары-ай» телевизиялық фильмі сценарийінің, «Темірқазық», «Студенттер», «Құрыш пен қоңыз» пьесаларының авторы. 1977 жылы «Құрыш пен қоңыз» әңгімесі үшін республикалық «Балдырған» журналының, 1989 жылы «Заңғар» романы үшін Қазақстан Магниткасы жұмысшы бәйгесінің лауреаты атанған. Республикалық телефестивальдерде үш дүркін бас жүлдені жеңіп алған. 75 жыл бұрын ғалым, геологияминералогия ғылымдарының докторы, профессор, Қазақстан Ұлттық Ғылым академиясының академигі ОЗДОЕВ Сұлтан Мәжитұлы дүниеге келді. Ресейде туған. Қазақ политехникалық институтын бітірген. 1967 жылдан Қазақстан ҒА-ның Қ. Сәтбаев атындағы Геология ғылымдары институтында ғылыми қызметте. Негізгі ғылыми еңбектері Қазақстанның мұнай алаңдарының геологиясын зерттеу мәселелеріне арналған. Зерттелмеген кен орындарының болашағы мен оны анықтаудың бұдан бұрын қолданылмаған әдістерін: мұнай, газ кен орындарын барлапболжау жұмыстарында қолданыс тапқан тау жыныстарының толқынданып орналасуына негізделген жаңа белгілер ұсынды. 3 монография, 60-тан астам ғылыми еңбек жазған. 1995 жылдан Қазақстандағы ингуш ұлттық-мәдени орталығының төрағасы. 66 жыл бұрын жазушы АСЫЛҒАЗЫ Мейрам дүниеге келді. Павлодар облысының Екібастұз ауданында туған. Қазақ мемлекеттік университетінің журналистика факультетін бітірген. Еңбек жолын Павлодар облыстық «Қызыл ту» газетінен бастаған. 1978 жылдан «Жалын» баспасының редакторы, проза бөлімінің меңгерушісі қызметтерін атқарған. 1991-1995 жылдары «Өнер» баспасының бас редакторы болған. Қаламгердің «Ауылдастар», «Өзгеше бір күн» жинақтары жарық көрген. 1989 жылы Үндістанның қоғам қайраткері М. Гандидің өмірнамасын аударып, «Менің өмірім» деген атпен жариялаған. 66 жыл бұрын ҚР Парламенті Мәжілісі Аппаратының Әлеуметтік-мәдени даму комитетінің қызметін қамтамасыз ету бөлімінің меңгерушісі ШАЛБАЕВ Сәтбек Бекейұлы дүниеге келді. Көкшетау облысында туған. Киров атындағы Қазақ мемлекеттік университетін бітірген. Еңбек жолын 1968 жылы кеңшарда жұмысшы болып бастады. 1975-1992 жылдары - Қазақстан ғылым академиясының Экономика институтында экономист, сектор меңгерушісі, кіші, аға ғылыми қызметкер. 1992-1994 жылдары - ҚР Жоғарғы кеңесінің білімді және халыққа білім беруді дамыту мәселелері жөніндегі комитетінің бас сарапшысы. 1994 жылы - ҚР Халықты әлеуметтік қорғау министрлігінің зейнетақы қоры бас басқармасының бастығы. 1994-1995 жылдары - ҚР Жоғарғы Кеңесінің консультанты. ҚР Бағалы қазаздар жөнінегі ұлттық комиссияныцң басқарма бастығы. 1996 жылы - ҚР Үкіметі жанындағы мемлекеттік қызметшілердің білімдерін көтеру институтының ғалым хатшысы. 1996-2002 жылдары - ҚР Парламенті Аппаратында консультант, бас сарапшы, сектор меңгерушісі, комитеттермен жұмыс жөніндегі бөлім меңерушісінің орынбасары. 2002-2004 жылдары - ҚР Палметі Мәжілісінің Әлеуметтік-даму комитеті хатшылығының меңгерушісі. Қазіргі қызметінде - 2004 жылдан бері. «Құрмет» орденіимен, медальмен марапатталған. 63 жыл бұрын «Егемен Қазақстан» республикалық газеті» АҚ президенті АБДРАХМАНОВ Сауытбек дүниеге келді. Оңтүстік Қазақстан облысының Қазығұрт ауданында туған. 1975 жылы ҚазМУдің журналистика факультетін бітірген. «Социалистік Қазақстан» газетінде тілші, бөлім меңгерушісі, редакциялық алқа мүшесі болды. Қазақстан КП Орталық Комитетінде нұсқаушы, мәдениет секторының меңгерушісі, ҚР Президенті және Министрлер Кабинеті аппараттарында Ішкі саясат бөлімі меңгерушісінің орынбасары, бірінші орынбасары қызметтерін атқарды. Мәдениет министрінің бірінші орынбасары, 1997-2000 жж. «Қазақстан телевизиясы мен радиосы» республикалық корпорациясының бірінші вицепрезиденті, 2000-2003 жж. «Егемен Қазақстан» республикалық газеті» ашық акционерлік қоғамының президенті, 2003-2004 жж. Қазақстан Республикасының Ақпарат министрі болып қызмет атқарған. Қазір «Егемен Қазақстан» республикалық газеті» ашық акционерлік қоғамының президенті. «Біздің Пушкин», «Тәуелсіздік шежіресі», «Адамзат күнтізбесі», «Елдік сыны», «Вер бана ат», «Коран и Пушкин», «Төлтума мен телтума», «Перевод поэзии и поэзия перевода» кітаптарының, «Париж. Әуезов», «Қажылық», «Ертегілер еліндегі екі күн», «Мадридтегі мереке», «Мәңгілік мұрат», «Армысың, Астана!», «Биіктік» фильмдерінің авторы. Қырыққа жуық көркем фильмді қазақшалап, В. Солоухиннің, Д. Кабалевскийдің шығармаларын, арабтың Бейбарыс сұлтан туралы халықтық романын, В. Гюгоның «Аласталғандарын» аударған. «Жиырмасыншы ғасыр жырлайды» атты қос томдық қазақ поэзиясы антологиясының құрастырушы авторы. Қазақстан Республикасының еңбек сіңірген қызметкері, Журналистика саласындағы Президент сыйлығының лауреаты. Бұлқышев атындағы Жастар сыйлығының, Қазақстан Журналистер одағы сыйлығының лауреаты, «Жыл журналисі» атағын алған. Филология ғылымының докторы. «Парасат» орденінің иегері, Ресей сөз өнері академиясының «Ревнителю просвещения» медалімен, Украинаның «За працю і звитягу» медальдарымен марапатталған. Қазақстан Республикасы Ұлттық кеңесінің мүшесі. 63 жыл бұрын ҚР Парламенті Мәжілісінің депутаты, Халықаралық істер, қорғаныс және қауіпсіздік комитетінің мүшесі ЖАРАСОВ Жанат Абдоллаұлы дүниеге келді. Оңтүстік Қазақстан облысында туған. Дзержинский атындағы Мемлекеттік қауіпсіздік комитетінің жоғары мектебін бітірген. 1973-2000 жылдары ұлттық қауіпсіздік органдарында бөлімше бастығы, бөлім бастығының орынбасары, басқарма бастығының орынбасары, басқарма бастығы, Қазақстан Республикасы Ұлттық қауіпсіздік комитеті департаменті бастығының орынбасары болып жұмыс істеген. 2000-2006 жылдары Қазақстан Республикасы Ұлттық қауіпсіздік комитеті әскери қарсы барлау департаментінің бастығы. 2006-2009 жылдары Қазақстан Республикасы Ұлттық қауіпсіздік комитеті Шығыс Қазақстан облысы бойынша департаментінің бастығы. 2009 жылдың желтоқсанынан 2011 жылдың 23 қарашасына дейін Қазақстан Республикасы Ұлттық қауіпсіздік комитеті төрағасының орынбасары. 2012 жылғы қаңтардан бастап бесінші сайланған Қазақстан Республикасы Парламенті Мәжілісінің депутаты, «Нұр Отан» ХДП фракциясының мүшесі. ІІ дәрежелі «Даңқ» орденімен марапатталған, Қазақстан Республикасы Ұлттық қауіпсіздік комитетінің құрметті қызметкері. Қазақ, орыс тілдерін меңгерген. 59 жыл бұрын генералмайор, Қазақстан Республикасы Ұлттық қауіпсіздік комитетінің құрметті қызметкері, Қазақстан Республикасы Ұлттық қауіпсіздік комитеті төрағасының бірінші орынбасары ЖҰМАҚАНОВ Владимир Зейноллаұлы дүниеге келді. Ресей Федерациясының Свердлов облысында туған. Киров атындағы Қазақ мемлекеттік университетін, Ф. Дзержинский атындағы Жоғары Қызыл Ту мектебін бітірген. Киров атындағы Қазақ мемлекеттік университетіннің ғылыми қызметкері. 1982-2001 жылдары - Қазақстан Республикасы Ұлттық қауіпсіздік комитетінің бөлім бастығының орынбасары, бөлім бастығы, басқарма бастығы, департамент бастығының орынбасары, комитет төрағасының кеңесшісі. 2001-2007 жылдары - Қазақстан Республикасы Ұлттық қауіпсіздік комитетінің антитеррор департаментінің бастығы. 2007-2010 жылдары - Қазақстан Республикасы Ұлттық қауіпсіздік комитеті төрағасының орынбасары қызметтерін атқарған. 2010 жылдың тамыз айынан бастап -қазіргі қызметінде. ІІ-ші дәрежелі «Айбын» орденімен, және төрт медальмен марапатталған. 42 жыл бұрын «Даму» кәсіпкерлікті дамыту қоры» АҚ басқарма төрайымы ИБРАГИМОВА Ләззат Еркінқызы дүниеге келді. Ақмола облысында туған. Ақмола ауыл шаруашылығы институтын, Л. Гумилев атындағы Еуразия ұлттық университетін бітірген. Гумилев атындағы Еуразия ұлттық университетінің оқытушысы. 1999-2004 жылдары - 2-шақырылған ҚР Парламенті Мәжілісінің депутаты, Халықаралық істер, қорғаныс және қауіпсіздік комитетінің мүшесі, «Ақиқат» депутаттық тобының жетекшісі. 2004-2009 жылдары - «Даму» кәсіпкерлікті дамыту қоры» АҚ құрылымдық бөлімшелерінің басшысы. 2009 жылғы қаңтар-тамыз айларында - «Самұрық-Қазына» ҰӘҚ» АҚ қаржы институттарын және нарық институттарын басқару жөніндегі дирекцияның бас менеджері. 2009 жылғы тамыздан - «Даму» кәсіпкерлікті дамыту қоры» АҚ басқарма төрағасының орынбасары. Қазіргі қызметінде - 2011 жылғы сәуірден бері. «Парасат», «Знак Почета» ордендерімен; медальдармен, соның ішінде МХР-ның «Найрамдал» медалімен; ҚазКСР Жоғарғы Кеңңесінің Құрмет грамотасымен марапатталған. 36 жыл бұрын ҚР энергетика министрінің орынбасары МЫРЗАҒАЛИЕВ Мағзом Маратұлы дүниеге келді. Алматы қаласында туған. «Тұран» университетін, Сыртқыц істер министрлігінің Дипломатиялық академиясын, Ш. Есенов атындағы Қазақ мемлекеттік технология және инжиниринг университетін бітірген. 2001-2004 жылдары - Теңіз және Батыс Сібір кеніштерінде «MIDrillingFluidsInternational» бұрғылау ерітінділері жөніндегі инженер. 2004-2007 жылдары - «MIDrillingFluidsInternational» Ақтау филиалында бизнесті дамыту менеджері, өндіріс жөніндегі менеджер, филиал басшысы. 2007-2010 жылдары - «ҚазМұнайГаз» ҰК» АҚ «ТеңізСервис» ЖШС бас директоры. 2010-2012 жылдары - «ҚазМұнайГаз» ҰК» АҚ басқарушы директоры. 2010-2013 жылдары - «ҚазМұнайГаз» ҰК» АҚ басқарма төрағасының инновациялық дамыту және сервистік жобалар жөніндегі орынбасары. 2013-2014 жылдары - ҚР мұнай газ вице-министрі. Қаазіәргі қызметінде - 2014 жылғы тамыздан бері. 151 жыл бұрын куба ақыны, модернизмнің ірі өкілі Хулиан дель КАСАЛЬ дүниеге келді. 147 жыл бұрын атақты француз физигі және химигі, Нобель сыйлығының екі мәрте лауреаты склодовскаякюри Мария дүниеге келді. 123 жыл бұрын кеңес жазушысы, прозашы, «Чапаев» романының авторы ФУРМАНОВ Дмитрий дүниеге келді. 101 жыл бұрын француз жазушысы, Нобель сыйлығының лауреаты Альбер КАМЮ дүниеге келді
